આ રજનીકાન્તની ફિલ્મ છે એટલે તેના ચાહકોમાં સ્વાભાવિકપણે જ ઉન્માદ જગાવશે, પરંતુ આપણે જો તેના જોક્સની મજા લેવા જેટલા જ અને મનોરંજન ખાતર જ રજનીકાન્તની ફિલ્મો જોતા દર્શક હોઈએ તો ઓવારણાં લેવાની ઇચ્છા થઈ આવે એવી ફિલ્મ ‘કોચડયાન’ નથી. જોકે એમ છતાં એક નવા એક્સ્પીરિયન્સ તરીકે આ ફિલ્મ જોઈ શકાય, પરંતુ સ્ટ્રિક્લી એને ‘અવતાર’ જેવી ફિલ્મો સાથે સરખાવશો નહીં. આ ફિલ્મની સીક્વલની પણ પૂરેપૂરી તૈયારી થઈ ચૂકી છે. આશા રાખીએ કે આ પહેલા ભાગમાં રહેલી ઍનિમેશનની નબળાઈઓ એની સીક્વલમાં દૂર થઈ જાય. બાય ધ વે ફિલ્મના એન્ડ-ક્રેડિટ્સમાં ફરીથી ફિલ્મનું મેકિંગ બતાવાયું છે જે જોવા ઊભા રહેશો. એજ્યુકેશનના ભાગરૂપે પણ એ જોવાની મજા પડે એવું છે.